**ZAPISNIK**

**od 18. ožujka 2025**.

 sa 25. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

Sjednica je sazvana sazivom KLASA: 024-02/25-01/02, URBROJ: 2137-25-25-1 od 18. ožujka 2025. godine.

 PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Mario Antolić,
4. Tomislav Švogor,
5. Dario Nemčić.

ODSUTNI:

1. Martin Nakani,
2. Jadranko Jambrec,
3. Franjo Šturbek,
4. Valent Šatvar.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela općine Gornja Rijeka, koja vodi zapisnik,
3. Dalibor Čakija, viši referent komunalno-poljoprivredni redar Jedinstvenog upravnog odjela,
4. Devid Kos, vršitelj dužnosti ravnatelja Dječjeg vrtića Mali medo (na 1. i 2. točki Dnevnog rada),
5. Mladen Zelčić, vršitelj dužnosti direktora Komunalnog poduzeća Gornja Rijeka d.o.o.. (na 3. točci Dnevnog reda).

Sjednicu je u 18,00 sati otvorio predsjednik Općinskog vijeća Stjepan Borjan.

Prije utvrđivanja Dnevnog reda razmatramo zapisnik s 24. sjednice Općinskog vijeća Općine Gornja Rijeka. Ima li netko primjedbi.

Zapisnik s 24. sjednice Općinskog vijeća Općine Gornja Rijeka usvojen je jednoglasno sa 5 glasova „ZA“.

 Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Zaključka o usvajanju Izvješća o radu Dječjeg vrtića Mali medo za 2024. godinu,
2. Donošenje Odluke o davanju prethodne suglasnosti na Pravilnik o izmjeni Pravilnika unutarnjem ustrojstvu i načinu rada u Dječjem vrtiću Mali medo,
3. Donošenje Zaključka o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2024. godini,
4. Donošenje Zaključka o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2024. godini,
5. Donošenje Zaključka o usvajanju Izvješća o izvršenju Programa prostornog uređenja i unapređenja stanovanja na području Općine Gornja Rijeka u 2024. godini,
6. Donošenje Zaključka o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2024. godini,
7. Donošenje Zaključka o usvajanju Izvješća o izvršenju Programa u sportu na području Općine Gornja Rijeka u 2024. godini,
8. Donošenje Zaključka o usvajanju Izvješća o izvršenju Programa javnih potreba u kulturi na području Općine Gornja Rijeka u 2024. godini,
9. Donošenje Zaključka o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2024. godini,
10. Donošenje Zaključka o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2024. godini,
11. Donošenje Zaključka o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2024. godinu,
12. Donošenje Zaključka o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2024. godinu,
13. Donošenje Zaključka o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2024. godinu,
14. Donošenje Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2024. godini,
15. Donošenje Zaključka o usvajanju Izvješća o izvršenju Programa utroška šumskog doprinosa na području Općine Gornja Rijeka u 2024. godini,
16. Donošenje Zaključka o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2024. godini,
17. Donošenje Zaključka o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2024. godini,
18. Donošenje Zaključka o usvajanju Izvješća o primjeni agrotehničkih mjera na području Općine Gornja Rijeka u 2024. godini,
19. Donošenje Godišnjeg Izvještaja o izvršenju proračuna Općine Gornja Rijeka za 2024. godinu,
20. Donošenje Odluke o raspodjeli rezultata Općine Gornja Rijeka za 2024. godinu,
21. Donošenje Zaključka o usvajanju Izvješća o radu općinskog načelnika Općine Gornja Rijeka za razdoblje 1. srpnja 2024. do 31. prosinca 2024. godine,
22. Donošenje Odluke o davanju prethodne suglasnosti na Opće uvjete isporuke komunalne usluge obavljanje dimnjačarskih poslova,
23. Donošenje Odluke o poništenju javnog natječaja za prodaju građevinskog zemljišta u Poduzetničkoj zoni „Radnička“,
24. Donošenje Odluke o usvajanju Izvješća o provedbi plana upravljanja imovinom u vlasništvu Općine Gornja Rijeka za 2024. godinu,
25. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 5 glasova „ZA“ prihvatilo dnevni red.

**Točka 1.**

**Predsjednik:** Pod ovom točkom imamo donošenje Zaključka o usvajanju Izvješća o radu Dječjeg vrtića Mali medo za 2024. godinu. Za uvodno pojašnjenje bih molio općinskog načelnika.

**Darko Fištrović:** Izvješće o radu ste dobili u materijalima, a sa nam je danas i ravnatelj Dječjeg vrtića Devid Kos. Aktivnosti oko dogradnje vrtića su pred krajem, podnesen je zahtjev za izdavanje uporabne dozvole i sad čekamo da se odredi datum tehničkog pregleda. Vrtić će trebati provesti natječaje za upis za dograđeni dio i kasnije redovne upise.

**Devid Kos:** U materijalima ste mogli vidjeti sve aktivnosti koje su se odvijale u vrtiću u protekloj godini, sve se odvija u redu, mali problem nam je nestručni kadar no nadam se da će se i to riješiti. Što se tiče natječaja za prijem djece redovni upisi će biti u svibnju, a za ovaj dograđeni dio ćemo vidjeti da bude čim prije.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o radu Dječjeg vrtića Mali medo za 2024. godinu**

Zaključak se prilaže ovom zapisniku i čini njegov sastavni dio

**Točka 2.**

**Predsjednik:** Pod ovom točkom imamo donošenje Odluke o davanju prethodne suglasnosti na Pravilnik o izmjeni Pravilnika unutarnjem ustrojstvu i načinu rada u Dječjem vrtiću Mali medo. Za uvodno pojašnjenje bih molio općinskog načelnika.

**Darko Fištrović:** Za tri skupine potrebno je imati 6 odgajatelja, mi ih sada imamo 5 te je potrebo povećati broj odgojitelja.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o davanju prethodne suglasnosti na Pravilnik o izmjeni Pravilnika unutarnjem ustrojstvu i načinu rada u Dječjem vrtiću Mali medo**

Odluka se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Zaključka o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2024. godini. Za pojašnjenje ove točke bih molio općinskog načelnika.

**Darko Fištrović:** Radi se o izvješću Komunalnog poduzeća za poslove koje smo mu povjerili temeljem Zakona o komunalnom gospodarstvu, sa nama je tu i direktor Mladen Zelčić koji vam može reći nešto više.

**Mladen Zelčić:** Radili smo poslove održavanja nerazvrstanih cesta, malčiranja, odvodnje, održavanja javnih površina, groblja, objekata i uređaja komunalne infrastrukture. Trenutno je stanje u poduzeću dosta loše, nemamo strojara, pregovaramo s Ljubom da dođe na pola radnog vremena. Jedan radnik je dosta vremena na bolovanju i to je problem.

**Predsjednik:** Da li se pokrivate, imate li sredstava za plaće.

**Mladen Zelčić:** Plaće se isplaćuju redovno.

**Predsjednik:** Ima li još pitanja? Kako više nema više pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 4.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2024. godini. Za uvodno pojašnjenje bih molio općinskog načelnika.

**Darko Fištrović:** Ova točka i sve ostale odnose se na izvršenje po pojedinim programima u prošloj godini. Kao što sam već rekao tehnički pregled je prijavljen i čekam termin izlaska. Sredstva po ovom programu su utrošena za redovan rad vrtića i dogradnju vrtića.

**Predsjednik:** Ima li još pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba u predškolskom odgoju i obrazovanju na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 5.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa prostornog uređenja i unapređenja stanovanja na području Općine Gornja Rijeka u 2024. godini. Za uvodno pojašnjenje bih molio općinskog načelnika.

**Darko Fištrović:** Vidjeli ste iz materijala da za katastarsku izmjeru nije utrošeno ništa sredstava, razlog ome je da smo mi po ugovoru u obvezi isplatiti sredstva nakon završetka javnog izlaganja, a to neće biti još neko vrijeme. Ako imate konkretnih pitanja oko neke stavke pitajte.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa prostornog uređenja i unapređenja stanovanja na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 6.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na kupnju darova za Svetog Nikolu, sufinanciranje škole plivanja i nagrade učenicima i mentorima za postignute rezultate.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba u osnovnom školstvu na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 7.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa u sportu na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na sredstva dodijeljena udrugama u sportu i na projekt izgradnje zgrade sportsko rekreacijske namjene. Prošle godine je bilo izvršenje I. i II. Faze jer su radovi za I. fazu bili ugovoreni još u 2023. godine, a završeni u 2024. godini.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa u sportu na području**

**Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 8.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba u kulturi na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na projekte koji se odnose na radove na Malom Kalniku, dodjelu sredstava Župi Uznesenja Blažene Djevice Marije, dodjelu sredstva udrugama u kulturi i financiranje knjižnice koja je u postupku zatvaranja.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba u kulturi na području**

**Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 9.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na financiranje gerontodomaćice, rada Crvenog križa, dežurstvo ljekarne, troškove stanovanja, pomoći za novorođenčad i rada udruga iz područja socijalne skrbi.

**Predsjednik:** Otvaram raspravu. Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Plana javnih potreba u socijalnoj skrbi na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 10.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvršenje se odnosi na sredstva koja smo dali Vatrogasnoj zajednici za redovan rad i za obljetnicu DVD-a Dropkovec.

**Predsjednik:** Otvaram raspravu. Ima li pitanja?

**Mario Antolić:** Ima zainteresirano društvo iz Rijeke da na našem području odradi pokaznu vježbu pa bi trebalo vidjeti što se tu može napraviti.

**Darko Fištrović:** Upoznat sam oko toga pa ćemo se dogovoriti.Kako nema pitanja, dajem ovu točku na glasovanje.

**Predsjednik:** Ima li još pitanja? Kako više nema više pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa u protupožarnoj i civilnoj zaštiti na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 11.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2024. godinu. Za pojašnjenje bih molio općinskog načelnika.

**Darko Fištrović:** Po sporazumu financiramo rad HGSS-a, oni su neprofitni i financiraju se sredstvima općina i gradova.

**Predsjednik:** Otvaram raspravu. Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa javnih potreba za obavljanje djelatnosti Hrvatske gorske službe spašavanja - Stanice Koprivnica za 2024. godinu**

Zaključak se prilaže ovom zapisniku i čini njegov sastavni dio

**Točka 12.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** Izvršenje se odnosi na projekte modernizaciju nerazvrstane ceste, uređenja javne zelene površine u naselju Kostanjevec Riječki i autobusnog stajališta u naselju Pofuki.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa građenja komunalne infrastrukture na području Općine Gornja Rijeka za 2024. godinu**

Zaključak se prilaže ovom zapisniku i čini njegov sastavni dio

**Točka 13.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** Radi se o izvršenju poslova održavanja komunalne infrastrukture koje uglavnom radi naše komunalno poduzeće. Što je rađeno i koliko je utrošeno je detaljno napisano pa ako trebate dodatno pojašnjenje po nekoj stavci molim da pitate.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa održavanja komunalne infrastrukture na području Općine Gornja Rijeka za 2024. godinu**

Zaključak se prilaže ovom zapisniku i čini njegov sastavni dio

**Točka 14.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Od legalizacije je ostvaren prihod od 27,00 EUR koji je utrošen u modernizaciju nerazvrstanih cesta. Legalizacija više skoro da i nema.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području**

**Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 15.**

**Predsjednik:** Pod ovom točkom imamo donošenje Zaključka o usvajanju Izvješća o izvršenju Programa utroška šumskog doprinosa na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** U prošloj godini nije bio prihoda od utroška šumskog doprinosa.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o izvršenju Programa utroška šumskog doprinosa na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 16.**

**Predsjednik:** Pod ovom točkom imamo donošenje Zaključka o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Prihod od raspolaganja poljoprivrednim zemljištem u vlasništvu države iznosi 345,09 EUR i utrošen je na troškove sređivanja imovinsko pravnih odnosa i zemljišnih knjiga..

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 17.**

**Predsjednik:** Pod ovom točkom imamo donošenje Zaključka o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** U protekloj godini od promjene namjene poljoprivrednog zemljišta ostvaren je prihod od 2,96 EUR.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 18.**

**Predsjednik:** Pod ovom točkom imamo donošenje Zaključka o usvajanju Izvješća o primjeni agrotehničkih mjera na području Općine Gornja Rijeka u 2024. godini. Za pojašnjenje bih molio općinskog načelnika.

**Darko Fištrović:** Izvješće se većinom odnosi na provođenje mjera koje su u nadležnosti komunalnog redara.

**Predsjednik:** Ima li kakvog odgovora Hrvatskih voda za dabrove u naselju Pofuki.

**Dalibor Čakija:** Odgovoreno mi je da će čišćenje potoka uvrstiti u plan, mogu ponovno poslati upit.

**Predsjednik:** Ima li još pitanja? Kako više nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o primjeni agrotehničkih mjera na području**

**Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 19.**

**Predsjednik:** Pod ovom točkom imamo donošenje Godišnjeg Izvještaja o izvršenju proračuna Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** Kao što se vidjeli ukupni prihodi općine u protekloj godini iznosili su 1.116.914 EUR, dok su rashodi iznosili 1.407.171 EUR.U godišnjem izvješću su obuhvaćena sva izvješća koja smo usvojili u prethodnim točkama pa ako imate još koje konkretno pitanje pitajte.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**GODIŠNJI IZVJEŠTAJ**

**o izvršenju proračuna Općine Gornja Rijeka za 2024. godinu**

Godišnji izvještaj se prilaže ovom zapisniku i čini njegov sastavni dio

**Točka 20.**

**Predsjednik:** Pod ovom točkom imamo donošenje Odluke o raspodjeli rezultata Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** Još jedna odluka vezana uz godišnji obračun, knjigovodstveno stanje je višak prihoda,

**Predsjednik:** Otvaram raspravu. Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o raspodjeli rezultata Općine Gornja Rijeka za 2024. godinu**

Odluka se prilaže ovom zapisniku i čini njegov sastavni dio

**Točka 21.**

**Predsjednik:** Pod ovom točkom imamo donošenje Zaključka o usvajanju Izvješća o radu općinskog načelnika Općine Gornja Rijeka za razdoblje 1. srpnja 2024. do 31. prosinca 2024. godine. Za pojašnjenje bih molio općinskog načelnika.

**Darko Fištrović:** U materijalima ste dobili pisano izvješće, sve smo prošli kroz programe koje smo prethodno objasnili. Ako imate još kakvo pitanje pitajte.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća o radu općinskog načelnika Općine Gornja Rijeka za razdoblje**

**1. srpnja 2024. do 31. prosinca 2024. godine**

Zaključak se prilaže ovom zapisniku i čini njegov sastavni dio

**Točka 22.**

**Predsjednik:** Pod ovom točkom imamo donošenje Odluke o davanju prethodne suglasnosti na Opće uvjete isporuke komunalne usluge obavljanje dimnjačarskih poslova. Za pojašnjenje ove točke bih molio općinskog načelnika.

**Darko Fištrović:** Kroz prethodna vijeća smo donijeli potrebne odluke za uspostavu dimnjačarske službe na našem području. Komunalno poduzeće Križevci nam je poslalo na odobrenje opće uvjete isporuke koje su iste za sve općine.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ZAKLJUČAK**

**o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2024. godini**

Zaključak se prilaže ovom zapisniku i čini njegov sastavni dio

**Točka 23.**

**Predsjednik:** Pod ovom točkom imamo donošenje Odluke o poništenju javnog natječaja za prodaju građevinskog zemljišta u Poduzetničkoj zoni „Radnička“. Za pojašnjenje bih molio općinskog načelnika.

**Darko Fištrović:** Na raspisani natječaj se nitko nije javio te ga moramo poništiti.

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o poništenju javnog natječaja za prodaju građevinskog zemljišta u**

**Poduzetničkoj zoni „Radnička“**

Odluka se prilaže ovom zapisniku i čini njegov sastavni dio

**Točka 24.**

**Predsjednik:** Pod ovom točkom imamo Odluke o usvajanju Izvješća o provedbi plana upravljanja imovinom u vlasništvu Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** Cjelokupno izvješće ste dobili u materijalima, ako imate neko pitanje pitajte..

**Predsjednik:** Otvaram raspravu, ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o usvajanju Izvješća o provedbi plana upravljanja imovinom u vlasništvu Općine Gornja Rijeka za 2024. godinu**

Odluka se prilaže ovom zapisniku i čini njegov sastavni dio

**Točka 25.**

**Predsjednik:** Ima li još kakvih pitanja? Konstatiram da je današnja sjednica Općinskog vijeća Općine Gornja Rijeka završena.

Završeno u 19,40 sati.

**Zapisničar: Predsjednik:**

Andreja Bogdan Stjepan Borjan